**РЕПУБЛИКА СРПСКА**

**НАРОДНА СКУПШТИНА**

# З А П И С Н И К

# са Прве редовне сједнице Народне скупштине Републике Српске,

# одржане 15. новембра 2022. године

Прва редовна сједница Народне скупштине Републике Српске (у даљем тексту Народна скупштина) одржана је 15. новембра 2022. године.

Прву редовну сједницу XI сазива отворила је предсjедавајућa Наташа Радуловић, као најстарији посланик.

Услиједило је интонирање химни Босне и Херцеговине и Републике Српске.

Предсједавајућа Наташа Радуловић је поздравила присутне госте, и то:

* изабране званичнике у Републици Српској: предсједника Милорада Додика, потпредсједнике Ћамила Дураковића и Давора Прањића,
* српског члана Предсједништва БиХ из Републике Српске Жељку Цвијановић,
* предсједника Народне скупштине Републике Србије Владимира Орлића,
* генералног секретара Народне скупштине Војводине Николу Бањца, те остале представнике Скупштине и Владе Војводине,
* предсједника Уставног суда Републике Српске Џерарда Селмана,
* предсједника Владе Републике Српске Радована Вишковића,
* предсједавајућег Вијећа народа Републике Српске Наду Тешановић,
* представнике парламентарних странака са сједиштем у Републици Српској,
* изабране посланике у Представничком дому Парламентарне скупштине БиХ из Републике Српске,
* амбасадора Руске Федерације у БиХ Њ. е. Игора Калабухова,
* амбасадора Републике Србије у БиХ Њ. е. Александра Ђорђевића,
* генералног конзула Републике Србије у Бањој Луци Милоша Вујића,
* предсједника Централне изборне комисије БиХ Суада Арнаутовића са сарадницима,
* присутне представнике вјерских заједница,
* предсједавајућег Савјета министара БиХ Зорана Тегелтију,
* генералног конзула Републике Хрватске у Бањој Луци Зорана Пиличића,
* шефа Канцеларије ЕУ у Бањој Луци Симону Гверини и
* све остале госте и захвалила се на присуству.

Предсједавајућа је констатовала да је у складу са чланом 6 Пословника Народне скупштине Републике Српске (у даљем тексту Пословник) сједницу сазвао предсједник Народне скупштине претходног сазива Недељко Чубриловић.

На консултативном састанку са представницима парламентарних странака у Народној скупштини, предложен је

# ДНЕВНИ РЕД

1. Конституисање радног предсједништва;
2. Избор Комисије за избор и именовање;
3. Разматрање и усвајање Извјештаја Комисије за избор и именовање о мандатима народних посланика;
4. Полагање свечане заклетве народних посланика;
5. Избор предсједника Народне скупштине Републике Српске;
6. Приједлог одлуке о броју потпредсједника Народне скупштине Републике Српске;
7. Избор потпредсједникā Народне скупштине Републике Српске;
8. Именовање генералног секретара и замјеника генералног секретара Народне скупштине Републике Српске;
9. Полагање свечане заклетве члана предсједништва БиХ из Републике Српске;
10. Полагање свечане заклетве предсједника и потпредсједника Републике Српске;
11. Покретање иницијативе за избор делегата из Републике Српске у Дом народа Парламентарне скупштине Босне и Херцеговине;
12. Покретање иницијативе за избор делегата у Вијеће народа Републике Српске;

који је **усвојен** **са**(присутно 81, гласало 77)***68 гласова за, једним против и осмoро их се уздржало од гласања.***

Прешло се на разматрање тачака дневног реда.

## Ад – 1: Конституисање радног предсједништва

Чланом 6 став 5 Пословника одређено је Радно предсједништво Прве редовне сједнице Народне скупштине.

Сједницом, до избора предсједника, предсједавала је Наташа Радуловић као најстарији посланик, којој су помагали: генерални секретар претходног сазива Небојша Згоњанин и три најмлађа народна посланика из реда три политичке странке, односно коалиције које имају највећи број народних посланика, а то су: Младен Илић, СНСД, Александар Трнинић, СДС и представник ПДП није приступио.

Предсједавајућа је обавијестила присутне да је састав Радног предсједништва утврђен Пословником, те да нема потребе за изјашњавањем.

## Ад – 2: Избор Комисије за избор и именовање

На основу усаглашеног приједлога на консултативном састанку предсједника парламентарних странака, предсједавајућа је предложила Одлуку о избору Комисије за избор и именовање Народне скупштине, у саставу:

1. Илија Тамиџија, предсједник,
2. Игор Жунић, члан,
3. Ранка Перић Ромић, члан,
4. Драгомир Васић, члан,
5. Милан Петровић, члан,
6. Игор Црнадак, члан,
7. Петар Ђокић, члан,
8. Споменка Стевановић, члан и
9. Ненад Стевандић, члан.

У вези са овом одлуком није било расправе, те је **усвојена** **са**(присутно 81, гласало 77)***72 гласа за, пет против и ниједан посланик се није уздржао од гласања.***

## Ад – 3: Разматрање и усвајање Извјештаја Комисије за избор и именовање о мандатима народних посланика

У име Комисије за избор и именовање Извјештај је поднио Илија Тамиџија, предсједник Комисије.

Након разматрања наведених одлука Централне изборне комисије Босне и Херцеговине, Комисија за избор и именовање је утврдила, да су:

* подаци из увјерења о избору сваког посланика истовјетни са подацима из одлука,
* увјерења издата од надлежног органа, односно да нема спорних мандата и
* сви народни посланици прихватили мандат и потписали изјаву Централној изборној комисији.

На основу наведеног Комисија за избор и именовање једногласно предлаже Народној скупштини да у складу са чланом 8 став (1) и 58 став (1) Пословника потврди мандате народним посланицима који су им додијељени као кандидатима са листа (по странкама и азбучном реду).

**1. САВЕЗ НЕЗАВИСНИХ СОЦИЈАЛДЕМОКРАТА – СНСД – МИЛОРАД ДОДИК**

1. АЛЕКСАНДАР КРСМАНОВИЋ
2. АЛЕКСАНДАР СУБОТИЋ
3. АЛЕКСАНДРА СТУПАР РАДИЋ
4. АЊА ЉУБОЈЕВИЋ
5. АЛЕН ШЕРАНИЋ
6. БИЉАНА ПЕТКОВИЋ
7. БОРИС ПАШАЛИЋ
8. ВЛАДО ЂАЈИЋ
9. ВОЈИН МИТРОВИЋ
10. ДАНИЈЕЛ ЈОШИЋ
11. ДАМЈАН ШКИПИНА
12. ДЕНИС ПИЈЕТЛОВИЋ
13. ДЕНИС ШУЛИЋ
14. ДРАГОСЛАВ КАБИЋ
15. ДРАЖЕН ВРХОВАЦ
16. ЗОРАН СТЕВАНОВИЋ
17. ИГОР ЖУНИЋ
18. ИЛИЈА ТАМИНЏИЈА
19. МИЛИЦА ИЈАЧИЋ
20. МИЛУТИН ТАСОВАЦ
21. МЛАДЕН ИЛИЋ
22. НАТАША РАДУЛОВИЋ
23. НЕНАД ЛАЛОВИЋ
24. НИНА БУКЕЈЛОВИЋ
25. РАДОЈИЦА ВИДОВИЋ
26. РАНКА ПЕРИЋ РОМИЋ
27. СЛАВЕНКО РИСТИЋ
28. СРЂАН МАЗАЛИЦА
29. СТРАХИЊА БАШЕВИЋ

**2. СДС – СРПСКА ДЕМОКРАТСКА СТРАНКА**

1. АЛЕКСАНДАР ТРНИНИЋ
2. ВУКОТА ГОВЕДАРИЦА
3. ДАРКО БЕРЈАН
4. ДРАГОМИР ВАСИЋ
5. ЖЕЛИМИР НЕШКОВИЋ
6. ЉУБИША ПЕТРОВИЋ
7. МАЈА ДРАГОЈЕВИЋ СТОЈИЋ
8. МИЛАН КАСАПОВИЋ
9. МИЛАН ПЕТРОВИЋ
10. МИЛАН РАДОВИЋ
11. ОГЊЕН БОДИРОГА
12. ПЕРО ЂУРИЋ
13. ТАМАРА ЕВЂИЋ

**3. ПДП – ПАРТИЈА ДЕМОКРАТСКОГ ПРОГРЕСА**

1. ДИАНА ЧЕКИЋ
2. ДРАШКО СТАНИВУКОВИЋ
3. ИГОР ЦРНАДАК
4. МИЛАНКО МИХАЈИЛИЦА
5. МИРНА САВИЋ БАЊАЦ
6. НЕБОЈША ДРИНИЋ
7. РАДИСЛАВ ДОНЧИЋ
8. СЛАВИША МАРКОВИЋ

**4. СОЦИЈАЛИСТИЧКА ПАРТИЈА ПЕТАР ЂОКИЋ – НДП – СНП**

1. ВЕЛИБОР СТАНИЋ
2. ОГЊЕН КУЉИЋ
3. ПЕТАР ЂОКИЋ
4. ПЕТКО РАНКИЋ
5. СРЂАН ТОДОРОВИЋ

**5. ПОКРЕТ ЗА ДРЖАВУ**

1. АНДРЕА ГАЈИЋ
2. МИРСАД ДУРАТОВИЋ
3. РАМИЗ САЛКИЋ
4. САША ГРБИЋ
5. СЕВЛИД ХУРТИЋ

**6. ДЕМОКРАТСКИ САВЕЗ – ДЕМОС**

1. АЦО СТАНИШИЋ
2. МИЛАН ДАКИЋ
3. СИНИША МИЈАТОВИЋ
4. СПОМЕНКА СТЕВАНОВИЋ
5. СУЗАНА ГАШИЋ

**7. УЈЕДИЊЕНА СРПСКА**

1. КОСТАДИН ВАСИЋ
2. НЕНАД СТЕВАНДИЋ
3. МИЛАН ТРНИНИЋ
4. МИРЕЛА КАЈКУТ ЗЕЉКОВИЋ
5. **ЗА ПРАВДУ И РЕД – ЛИСТА**

**НЕБОЈШЕ ВУКАНОВИЋА**

1. ЂОРЂЕ ВУЧИНИЋ
2. ЗАГОРКА ГРАХОВАЦ
3. МИЛАН САВАНОВИЋ
4. НЕБОЈША ВУКАНОВИЋ
5. **ДНС – ДЕМОКРАТСКИ**

**НАРОДНИ САВЕЗ**

1. ДРАГАН БРДАР
2. ЖЕЉКО ДУБРАВАЦ
3. НИКОЛИНА ШЉИВИЋ
4. ПРЕДРАГ НЕШИЋ

**10**. **НАРОДНА ПАРТИЈА СРПСКЕ – ДАРКО БАЊАЦ – ПУС – ПРВА СДС**

1. БОБАНА ЋИБИЋ
2. ДАРКО БАЊАЦ
3. ДРАГАН ГАЛИЋ

**11. СПС – СОЦИЈАЛИСТИЧКА**

**ПАРТИЈА СРПСКЕ – ГОРАН**

**СЕЛАК**

1. МАКСИМ СКОКО
2. МИЛАН МИЛАКОВИЋ
3. ТАМАРА ДАМЈАНОВИЋ

У вези са овим извјештајем није било расправе, те је **усвојен** **са**(присутно 81, гласало 67)***64 гласа за, три против и ниједан посланик се није уздржао од гласања.***

## Ад – 4: Полагање свечане заклетве народних посланика

У оквиру ове тачке дневног реда народни посланици, којима је потврђен мандат, положили су свечану заклетву.

## Ад – 5: Избор предсједника Народне скупштине Републике Српске

У складу са чланом 16 Пословника достављен је заједнички приједлог клубова посланика СНСД, СП, ДЕМОС, УС и НПС да Ненад Стевандић буде изабран за предсједника Народне скупштине.

У складу са чланом 15 Пословника извјестилац о овом приједлогу Мирела Кајкут Зељковић прочитала је биографију предложеног кандидата за предсједника Народне скупштине.

У посланичкој расправи, учествовали су: Небојша Вукановић, Ђорђе Вучинић, Драган Галић, Милан Петровић, Радислав Дончић, Вукота Говедарица, Игор Црнадак, Огњен Бодирога, Миланко Михајилица, Мирна Савић Бањац и Славиша Марковић.

Криви навод или реплику, имали су: Ђорђе Вучинић, Небојша Вукановић, Денис Шулић, Игор Жунић, Срђан Мазалица, Игор Црнадак, Илија Тамиџија, Радислав Дончић, Вукота Говедарица, Милан Петорвић и Миланко Михајилица.

Повреду Пословника пријавили су: Небојша Вукановић (чл. 6, 23, 138, 139, 140, 137), Ђорђе Вучинић (члан 139), Миланко Михајилица (члан 137 *– присутно 81, гласало 60 – за 23 гласа, 31 против и шест се уздржало од гласања*), Вукота Говедарица (члан 131 *– присутно 81, гласало 64 – за 21 глас, 33 против и 10 их се уздржало од гласања*) и Игор Жунић (члан 10).

Закључена је расправа.

Посланици су се изјаснили о одлуци.

Одлука о избору предсједника Народне скупштине Републике Српске Ненада Стевандића **усвојена је са**(присутно 81, гласало 73)***51 гласом за, 22 против и ниједан посланик се није уздржао од гласања.***

Предсједавајућа је констатовала да је Ненад Стевандић изабран за предсједника Народне скупштине и честитала новоизабраном предсједнику.

Предсједник Ненад Стевнадић се обратио присутнима у Народној скупштини.

**Ад – 6: Приједлог одлуке о броју потпредсједник****ā Народне скупштине Републике Српске**

У складу са чланом 8 став (1) алинеја 4 Пословника, на Првој редовној сједници Народна скупштина на приједлог предсједника доноси одлуку о броју потпредсједникā Народне скупштине.

Приједлог предсједника за мандатни период 2022–2026. године, да се изаберу четири потпредсједника.

У посланичкој расправи учествовали су: Вукота Говедарица, Небојша Вукановић, Мирна Савић Бањац, Радислав Дончић и Миланко Михајилица.

Криви навод или реплику имали су Игор Жунић и Перо Ђурић.

Закључена је расправа.

Посланици су се изјаснили о одлуци.

Одлука о броју потпредсједника Народне скупштине Републике Српске **усвојена је са**(присутно 80, гласало 72) ***52 гласа за, 20 против и ниједан посланик се није уздржао од гласања.***

**Ад – 7: Избор потпредсједникā Народне скупштине Републике Српске**

О овој тачки дневног реда није достављен ниједан квалификован приједлог, те је иста закључена.

**Ад – 8: Именовање генералног секретара и замјеника генералног секретара Народне скупштине Републике Српске**

У складу са чланом 20 Пословника, предсједник је предложио да се за генералног секретара Народне скупштине изабере Боран Босанчић.

Одлука о избору генералног секретара Борана Босанчића **усвојена је са** (присутно 81, гласало 74) ***56 гласова за, ниједним против и 18 посланика се уздржало од гласања.***

Затим је предсједник дао приједлог да се за замјеника генералног секртара у Народној скупштини изабере Небојша Згоњанин.

Одлука о избору замјеника генералног секретара Небојше Згоњанина **усвојена је са** (присутно 81, гласало 72) ***55 гласова за, четри против и 13 посланика се уздржало од гласања.***

**Ад – 9: Полагање свечане заклетве члана предсједништва Босне и Херцеговине из Републике Српске**

Након полагања свечане заклетве члана Предсједништва БиХ из Републике Српске Жељке Цвијановић и потписивања, предсједник Народне скупштине јој је честитао.

Српски члан Предсједништва БиХ из Републике Српске Жељка Цвијановић обратила се присутнима у Народној скупштини.

**Ад – 10: Полагање свечане заклетве предсједника и потпредсједникā Републике Српске**

Након уручивања цертификата новоизабраном предсједнику Републике Српске Милораду Додику и потпредсједницима Ћамилу Дураковићу и Давору Прањићу услиједило је полагање свечане заклетве и потписивање.

Новоизабрани предсједник Републике Српске Милорад Додик обратио се присутнима у Народној скупштини.

**Ад – 11: Покретање иницијативе за избор делегата из Републике Српске у Дом народа Парламентарне скупштине Босне и Херцеговине**

На Консултативном састанку политичких странака који је одржан пред Прву сједнцу Народне скупштине усаглашени су закључци који су дати на разматрање народним посланицима.

У посланичкој расправи, учестововали су: Вукота Говедарица, Миланко Михајилица, Небојша Вукановић, Севлид Хуртић и Мирсад Дуратовић.

Криви навод или реплику, имали су: Миланко Михајилица, Небојша Вукановић, Севлид Хуртић, Ђорђе Вучинић, Рамиз Салкић и Мирсад Дуратовић.

Народни посланици су након разматрања иницијативе за избор делегата из Републике Српске у Дом народа Парламентарне скупштине Босне и Херцеговине, усвојили

# З А К Љ У Ч К Е

о покретању иницијативе за избор делегата из Републике Српске у Дом народа Парламентарне скупштине Босне и Херцеговине

1. Задужују се политичке странке или сваки посланик у Народној скупштини Републике Српске да до 17. новембра 2022. године до 18 часова предложе једног или више кандидата на листе за избор српских делегата у Дом народа Парламентарне скупштине БиХ.
2. Задужује се Комисија за избор и именовање Народне скупштине Републике Српске да предложене листе кандидата српских делегата у Дом народа Парламентарне скупштине Босне и Херцеговине у што краћем року прослиједи Централној изборној комисији Босне и Херцеговине на поступак потврђивања и овјере.
3. Задужује се Комисија за избор и именовање Народне скупштине Републике Српске да након потврђивања и овјере листā кандидата од стране Централне изборне комисије Босне и Херцеговине у што краћем року припреми процедуру за избор српских делегата у Дом народа Парламентарне скупштине Босне и Херцеговине.
4. Ови закључци ступају на снагу даном доношења, а биће објављени у „Службеном гласнику Републике Српске“.

**са** (присутно 71, гласало 60) ***60 гласова за, ниједним против и ниједан посланик се није уздржао од гласања.***

## Ад – 12: Покретање иницијативе за избор делегата у Вијеће народа Републике Српске

На консултативном састанку политичких странака који је одржан пред Прву сједнцу Народне скупштине усаглашени су закључци који су дати на разматрање народним посланицима.

У посланичкој расправи учестововали су Миланко Михајилица и Небојша Вукановић.

Народни посланици су након разматрања иницијативе за избор делегата у Вијеће народа Републике Српске усвојили

**З А К Љ У Ч К Е**

о покретању иницијативе за избор делегата у Вијеће народа Републике Српске

1. Задужују се политичке странке заступљене у клубовима посланика одговарајућих конститутивних народа и осталих или сваки члан једног од клубова посланика, укључујући и чланове изабране у складу с чланом 11.11. став 2. Изборног закона Босне и Херцеговине, да до 22. новембра 2022. године, до 14 часова, предложе једног или више кандидата на листе за избор делегата у Вијеће народа Републике Српске.
2. Задужује се Комисија за избор и именовање Народне скупштине Републике Српске да предложене листе кандидата за делегате Вијећа народа Републике Српске у што краћем року прослиједи Централној изборној комисији Босне и Херецеговине на поступак потврђивања и провјере.
3. Задужује се Комисија за избор и именовање Народне скупштине Републике Српске да након потврђивања и овјере листā кандидата од стране Централне изборне комисије Босне и Херцеговине у што краћем року припреми процедуру за избор делегата у Вијеће народа Републике Српске.
4. Ови закључци ступају на снагу даном доношења, а биће објављени у „Службеном гласнику Републике Српске“.

**са** (присутно 63, гласало 61)***59 гласова за, два против и ниједан посланик се није уздржао од гласања.***

Предсједник је закључио Прву редовну сједницу Народне скупштине, те обавијестио посланике, који то желе, да ће у 19 часова у Цркви Христа Спаситеља бити обављен вјерски дио полагања заклетве.

У складу са чланом 174 став 10 Пословника саставни дио овог записника је стенограм од 97 страница, тонски и видео-запис са Прве редовне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДАВАЈУЋИ**

**НАРОДНЕ СКУПШТИНЕ НАРОДНЕ СКУПШТИНЕ**

# *Боран Босанчић* *Наташа Радуловић*

**ПРЕДСЈЕДНИК**

**НАРОДНЕ СКУПШТИНЕ**

***Др Ненад Стевандић***